BERETNING FRA KOMMISSIONEN TIL EUROPA-PARLAMENTET OG RÅDET om udgifterne for EUGFL, Garantisektionen Alarmsystemet Nr. 9/2003, 10/2003 og 11/2003

INDHOLDSFORTEGNELSE

1. DEN GENERELLE UDVIKLING I DE MÅNEDLIGE UDGIFTER

2. FORELØBIGT BEVILLINGSFORBRUG

3. KOMMENTARER

4. KONKLUSIONER

1. Den generelle udvikling i de månedlige udgifter

Nedenstående tabeller viser den generelle udvikling i de månedlige udgifter i forhold til udgiftsprofilen. Opgørelsen svarer til medlemsstaternes udgifter fra den 16. oktober 2002 til den 30. september 2003.

1.1. Underudgiftsområde 1a: Den fælles landbrugspolitik

>TABELPOSITION>

1.2. Underudgiftsområde 1b: Landdistrikternes udvikling

>TABELPOSITION>

2. Foreløbigt bevillingsforbrug

Nedenstående tabeller viser det foreløbige bevillingsforbrug i den niende, tiende og ellevte måned i regnskabsåret 2003:

>TABELPOSITION>

>TABELPOSITION>

>TABELPOSITION>

3. KOMMENTARER

3.1. Bevillingsforbruget for november 2003

Forbruget af bevillinger under budgettets udgiftsområde 1 udgør for november 2003 (medlemsstaternes udgifter fra 16. oktober 2002 til 30. september 2003) 41 723,2 mio. EUR, dvs. 93,2% af bevillingerne. Udgifterne ligger

- 659,3 mio. EUR under indikatoren for underudgiftsområde 1a (traditionelle udgifter for EUGFL, Garantisektionen, og veterinærudgifter) og

- 301,0 mio. EUR over indikatoren i underudgiftsområde 1b (landdistrikternes udvikling).

3.2. Valutafaktorer

Dollarens vekselkurs over for euroen

De udgifter, som er angivet ovenfor, er fastsat under hensyntagen til udviklingen i dollarens vekselkurs over for euroen. For en væsentlig del af eksportrestitutionerne for landbrugsprodukter, især for korn og sukker samt for nogle former for intern støtte såsom bomuldsstøtten, afhænger udgifterne af udviklingen i dollarkursen.

I overensstemmelse med Rådets forordning om budgetdisciplin (Rådets forordning (EF) nr. 2040/2000 af 26. september 2000) blev ændringsskrivelsen til landbrugsbudgettet for 2003 udarbejdet på grundlag af den gennemsnitlige dollarkurs for juli, august og september 2002, dvs. 1 EUR = 0,98 $. I perioden fra den 1. august 2002 til den 31. juli 2003 var den gennemsnitlige dollarkurs 1 EUR = 1,06 $, dvs. ca. 8 % over den kurs, der lå til grund for opstillingen af budgettet for 2003.

3.3. Markedsfaktorer

Underudgiftsområde 1a

For underudgiftsområde 1a ligger den generelle rytme i budgetgennemførelsen under indikatoren for alle budgetafsnit. Især:

- for vegetabilske produkter skyldtes underforbruget sektorerne for sukker, frugt og grøntsager, vin og tobak

- for animalske produkter skyldtes underforbruget sektorerne oksekød og svinekød og

- for tilknyttede udgifter skyldtes underforbruget hovedsageligt fødevare programmerne, veterinær- og plantesundhedsforanstaltningerne, de forbrugsfrem mende foranstaltninger og de agromonetære foranstaltninger.

Underforbruget vedrørte ikke kapitlerne om markafgrøder, olivenolie, spindplanter og silkeorme, mælk, fårekød og varer uden for bilag I, der fremviste et overforbrug af de tilhørende bevillinger.

I sammenligning med indikatoren andrager den samlede afvigelse -659,3 mio. EUR eller -1,6% af budgetbevillingerne. Afvigelsen for visse enkelte kapitler er dog betydelig og kræver følgende forklaringer:

Kapitel B1-10: Markafgrøder // Afvigelse: + 56 mio. EUR (+ 0,3%)

// (udgifter: 16 774 mio. EUR)

(indikator: 16 718 mio. EUR)

På dette tidspunkt forventer Kommissionen, at dette kapitels bevillinger vil blive overskredet med ca. 140 mio. EUR ved udgangen af regnskabsåret. Dette overforbrug vil hovedsageligt skyldes medlemsstaternes højere udbetalinger:

- for støtte til jordudtagning

- for eksportrestitutioner for korn som følge af forhøjelsen af restitutionssatserne for blød hvede, mel, byg og havre i årets første få måneder og

- for offentlig oplagring som følge af større opkøb og mindre salg af korn på offentlig lager.

Kapitel B1-11: Sukker // Afvigelse: -232 mio. EUR (-15,7%)

// (udgifter: 1 213 mio. EUR)

(indikator: 1 445 mio. EUR)

Dette underforbrug skyldes nedgangen i mængden af eksporteret sukker i sammenligning med den mængde, der blev lagt til grund ved opstillingen af budgettet. Kommissionen forventer, at dette underforbrug vil fortsætte til udgangen af regnskabsåret, og anslår, at det vil andrage ca. -190 mio. EUR.

Kapitel B1-12: Olivenolie // Afvigelse: + 69 mio. EUR (+ 3,0%)

// (udgifter: 2 232 mio. EUR)

(indikator: 2 163 mio. EUR)

Dette overforbrug skyldes, at ca. 70,0 mio. EUR af de udgifter, som blev afholdt og anmeldt af medlemsstaterne, vedrører udbetaling af produktionsstøtte for de foregående produktionsår, som der ikke blev taget højde for, da budgettet for 2003 blev opstillet. Kommissionen forventer derfor, at dette overforbrug vil fortsætte til udgangen af regnskabsåret, og anslår, at det vil andrage ca. -7 mio. EUR.

Kapitel B1-15: Frugt og grøntsager // Afvigelse: -35 mio. EUR (-2,1%)

// (udgifter: 1 503 mio. EUR)

(indikator: 1 538 mio. EUR)

På dette tidspunkt forventer Kommissionen, at 100 mio. EUR af dette kapitels bevillinger ikke vil være opbrugt ved udgangen af regnskabsåret. Dette underforbrug vil hovedsagelig skyldes sektoren for friske frugter og grøntsager. I denne sektor gør følgende sig gældende som følge af gunstige markedsforhold:

- færre mængder frugt og grøntsager blev købt tilbage fra markedet, hvilket medførte færre udbetalinger for udligningsgodtgørelse, og

- støtten til bananer blev fastsat på et lavere niveau end det niveau, der blev lagt til grund ved opstillingen af budgettet for 2003.

Kapitel B1-16: Vin // Afvigelse: -159 mio. EUR (-11,5%)

// (udgifter: 1 155 mio. EUR)

(indikator: 1 314 mio. EUR)

På dette tidspunkt forventer Kommissionen, at ca. 180 mio. EUR af dette kapitels bevillinger ikke vil være opbrugt ved udgangen af regnskabsåret. Dette underforbrug vil hovedsagelig skyldes:

- ingen krisedestillation i år, en ordning, som der på budgettet var afsat bevillinger til at dække en mængde på 8,0 mio. hl

- destillationen til spiritusindustrien, der forventes at andrage ca. 8,8 mio. hl, mens der på budgettet for 2003 var afsat bevillinger til at dække en mængde på 12,5 mio. hl til en sådan destillation, og

- lavere værdinedskrivning for alkohol på grund af nedgangen i mængden af alkohol, der blev opkøbt til og solgt fra offentlig lager.

Kapitel B1-20: Mælk // Afvigelse: + 48 mio. EUR (+ 1,8%)

// (udgifter: 2 602 mio. EUR)

(indikator: 2 554 mio. EUR)

På dette tidspunkt forventer Kommissionen, at dette kapitels bevillinger vil blive overskredet med ca. 54 mio. EUR ved udgangen af regnskabsåret for 2003. Dette overforbrug vil hovedsagelig skyldes:

- forhøjelsen af eksportrestitutionssatserne for smør og smørfedt i forhold til de satser, der oprindeligt blev lagt til grund for budgettet for 2003

- højere værdinedskrivning for både skummetmælkspulver og smør på grund af den større mængde af disse produkter, der indgår på offentlig lager, i sammenligning med de mængder, der blev lagt til grund for budgettet for 2003

- forhøjelsen af støtten for skummetmælk, der forarbejdes til kasein, i forhold til det niveau, der blev lagt til grund for budgettet for 2003.

Kommissionen forventer også, at opkrævningen af mælkeafgifter vil blive højere end forudset på budgettet for 2003. Disse beløb forventes dog ikke at opveje det overforbrug af budgetbevillingerne, der forventes af ovennævnte grunde, hvilket således fører til et skønnet overforbrug af hele kapitlets bevillinger.

Kapitel B1-21: Oksekød // Afvigelse: -399 mio. EUR (-4,7%)

// (udgifter: 7 891 mio. EUR)

(indikator: 8 290 mio. EUR)

Kommissionen forventer et samlet underforbrug af dette kapitels bevillinger som følge af:

- lavere udbetalinger for eksportrestitutioner på grund af nedgangen i den eksporterede mængde oksekød i sammenligning med de bevillinger, der blev lagt til grund for budgettet for 2003

- lavere præmieudbetalinger på grund af nedgangen i antallet af de dyr, som der i 2002 blev indgivet ansøgninger for i forbindelse med ammekopræmien, den særlige oksekødspræmie, slagtepræmien og præmien for over 30 måneder gamle dyr.

Kommissionen vedtog efter sommertørken i nogle medlemsstater forordning (EF) nr. 1621/2003 af 16. september 2003, der tillader udbetaling af forskud på oksekøds- og fårekødspræmier for 2003 i regnskabsåret 2003 i stedet for 2004 op til et samlet beløb på ca. 500 mio. EUR. De pågældende medlemsstater underrettede Kommissionen den 1. oktober 2003 om, at de agtede at udbetale forskud for ammekopræmien og den særlige oksekødspræmie for 2003 til et beløb på ca. 101 mio. EUR. På nuværende tidspunkt ved Kommissionen dog endnu ikke, hvilket beløb der rent faktisk er blevet udbetalt, og kan derfor ikke anslå omfanget af underforbruget i dette kapitel.

Kapitel B1-22: Fårekød // Afvigelse: + 162 mio. EUR (+ 9,0%)

// (udgifter: 1 967 mio. EUR)

(indikator: 1 805 mio. EUR)

Kommissionen forventede et mindre underforbrug af dette kapitels bevillinger som følge af det lavere antal dyr, som fårekøds- og gedekødspræmien for 2002 skulle udbetales for.

Denne situation blev dog vendt om som følge af Kommissionens særlige foranstaltninger efter sommertørken i nogle medlemsstater, dvs. vedtagelsen af Kommissionens forordning (EF) nr. 1621/2003 af 16. september 2003 (for nærmere oplysninger se redegørelsen ovenfor i kapitel B1-21). De pågældende medlemsstater underrettede Kommissionen den 1. oktober 2003 om, at de agtede at udbetale forskud for fårekøds- og gedekødspræmien for 2003 til et beløb på ca. 303 mio. EUR. På nuværende tidspunkt anslår Kommissionen derfor, at der vil blive tale om et overforbrug af dette kapitels bevillinger, selvom den endnu ikke ved, hvilket beløb der rent faktisk er blevet udbetalt.

Kapitel B1-23: Svinekød // Afvigelse: -28 mio. EUR (-13,9%)

// (udgifter: 154 mio. EUR)

(indikator: 182 mio. EUR)

Den mindre mængde eksporteret svinekød såvel som den lavere restitutionssats i sammenligning det niveau, der blev lagt til grund for opstillingen af 2003-budgettet, tyder på, at der vil blive tale om et underforbrug af dette kapitels bevilling på ca. -23 mio. EUR ved årets udgang. Usikkerhed om de udbetalinger, som medlemsstaterne vil foretage for privat oplagring af svinekød, kan dog påvirke omfanget af dette kapitels underforbrug indtil regnskabsårets udgang.

Underudgiftsområde 1b

Kapitel B1-40: Landdistrikternes udvikling // Afvigelse: + 301 mio. EUR (+ 6,4%)

// (udgifter: 3 048 mio. EUR)

(indikator: 2 747 mio. EUR)

Der konstateres en generel acceleration i gennemførelsen af programmerne for udvikling af landdistrikterne i sammenligning med indikatoren. Denne acceleration konstateres for alle foranstaltninger for udvikling af landdistrikterne med undtagelse af foranstaltningerne for ugunstigt stillede områder og skovbrug. Da dette kapitels bevillinger sættes til loftet for finansielle overslag i underudgiftsområde 1b, er der dog ingen risiko for overforbrug af bevillingerne.

4. KONKLUSIONER

Bevillingsforbrug pr. 30. november 2003

Forbruget af bevillingerne for november 2003 (medlemsstaternes udgifter fra den 16. oktober 2002 til den 30. september 2003), viser følgende:

Underudgiftsområde 1a

Der er tale om et underforbrug af bevillingerne på budgettet for 2003 på -659 mio. EUR i sammenligning med indikatoren trods overforbruget i nogle budgetkapitler. Kommissionen anslår, at der vil blive tale om et generelt underforbrug af bevillingerne på budgettet for 2003 ved regnskabsårets udgang. Omfanget af dette underforbrug vil afhænge af gennemførelsen af de særlige foranstalt ninger, som Kommissionen traf sent i august og i begyndelsen af september efter sommertørken i nogle medlemsstater (for nærmere oplysninger se kommentarerne i kapitel B1-21 og B1-22 ovenfor), og størrelsen af mælkeafgiften.

Underudgiftsområde 1b

Medlemsstaterne skal sørge for ikke at overskride deres bevillinger for 2003 til de programmer for udvikling af landdistrikterne, der blev godkendt for perioden 2000-2006.